Source: http://tuusula.cloudnc.fi/fi-FI/Toimielimet/Kunnanhallitus/Kokous_422019/Tuusulan_sahkoverkon_takaisinostaminen_a(9801)
Timestamp: 2019-02-22 00:37:05+00:00
Document Index: 10176490

Matched Legal Cases: ['§ 42', '§ 35', '§ 35', 'kko ', '§35', '§ 34', '§ 35', '§ 36', '§ 37', '§ 38', '§ 39', '§ 40', '§ 41', '§ 43', '§ 44', '§ 46']

Tuusulan sähköverkon takaisinostaminen, aloite | Tuusula
Tuusulan sähköverkon takaisinostaminen, aloite
Kunnanhallitus, kokous 4.2.2019
§ 42 Tuusulan sähköverkon takaisinostaminen, aloite
TUUDno-2019-191
Valtuusto 14.3.2016 § 35
Valt § 35/14.3.2016
Pasi Huuhtanen esitti seuraavan Perussuomalaisten valtuustoryhmän ja useiden muiden valtuutettujen allekirjoittaman aloitteen:
"Tuusulan Perussuomalaiset esittää, että Tuusula asettaa strategiseksi tavoitteekseen sähköverkon takaisinostamisen.
Tuusulassa kunnanhallitus aikanaan myi valtuuston tahtotilan vastaisesti Tuusulan Seudun Sähkölaitoksen. Tämä historiallinen päätös johti siihen, että kuluttajat maksoivat jo kertaalleen maksetun sähköverkon uudestaan. Nyt samaa sähköverkkoa maksetaan jälleen ja hyötyjinä ovat ulkomaalaiset sijoittajat. Kansan talouden ja paikallisen edun mukaista olisi, että verkko palautuisi takaisin kotimaiseen paikalliseen omistukseen. Omistajana voisi myös olla esim. Keravan Energia. Sen intressiä omistamansa siirtoverkon laajentamiseen lisää mittakaavahyötyjen lisääntyminen. Tällaisia ovat esim. Rykmentinpuiston liittäminen Keravan Energian kaukolämpöön, joka lisää yhtiön mahdollisuuksia tuottaa samalla sähköenergiaa."
Aloite päätetiin lähettää kunnanhallituksen valmisteltavaksi.
Kunnanhallitus 4.2.2019
Tuusulan alueella sähkönsiirtoyhtiönä toimii Caruna Oy, joka siirtää sähköä kotitalouksiin ja yrityksille keski- ja pienjännitteisessä jakeluverkossa. Caruna Oy huolehtii sähkönjakelusta sekä ylläpitää, kunnostaa ja rakentaa sähköverkkoa yli 670 000 asiakkaalle Etelä-, Lounais- ja Länsi-Suomessa, Joensuussa, Koillismaalla sekä Satakunnassa. Carunan omistavat suomalaiset eläkevakuutusyhtiöt Elo (7,5 %) ja Keva (12,5 %) sekä kansainväliset infrastruktuurisijoittajat OMERS Infrastructure (40 %) ja First State Investments (40 %).
Tuusulan kunnan ei ole tarkoituksenmukaista pyrkiä vaikuttamaan kunnassa sijaitsevan sähköverkon omistukseen, koska Caruna Oy ei ole ilmaissut halukkuuttaan sähköverkkonsa tai sen osien myyntiin eikä Tuusulan kunnalla ole resursseja sähköverkkotoiminnan omistamiseen tai kehittämiseen.
hyväksyä edellä olevan vastauksen aloitteeseen
katsoa valtuutettu Pasi Huuhtasen 14.3.2016 §35 esittämän Perussuomalaisten valtuustoryhmän aloitteen tulleen käsitellyksi.
§ 34 Valtuuston 28.1.2018 pidetyn kokouksen päätösten laillisuus ja täytäntöönpano
§ 35 Kesätyöseteli ja kesätyöpaikat kunnan toimipisteissä vuonna 2019
§ 36 Nuorisovaltuuston asettaminen toimikaudelle 1.1. - 31.12.2019
§ 37 Elisa Oyj, kaavamuutoshakemus
§ 38 AKA-Kiinteistöt Oy, asemakaavan muutoshakemus tilalle 858-404-0003-2111-5, Kellokosken Höylääjänkuja 1
§ 39 Raskaan liikenteen taukopaikat, lausunto Uudenmaan elinkeino-, liikenne- ja ympäristökeskukselle
§ 40 Forss Yrjö, luottamustoimesta eroaminen ja hyvinvoinnin ja terveyden edistämisen lautakunnan jäsenen valinta
§ 41 Korpinen Topi, luottamustoimen päättyminen ja kulttuuri- ja vapaa-aikalautakunnan varajäsenen valinta
§ 43 Viranhaltijapäätösten otto-oikeus
§ 44 Toimielinten pöytäkirjojen otto-oikeus
§ 46 Muut asiat